open-index/open-wikipedia-markdown huggingface dataset:
Aleksandar Pešić

**Aleksandaras Pešičius** (*Aleksandar Pešić/Александар Пешић*; g. 1992 m. gegužės 21 d.) – Serbijos futbolininkas, puolėjas.

## Karjera
Karjeros pradžioje atstovavo FK Radnički Niš (Serbija). FK Radnički Niš pagrindinėje komandoje sužaidė vos kartą.

2008 m. persikėlė į PAE OFĪ (Graikija).

### Vengrijoje
Nuo 2023 m. vasaros atstovavo Ferencvárosi TC. Vengrijos čempionai pateko į 2023–2024 m. Čempionų lygą, o iškritę buvo perkelti į 2023–2024 m. Europos lygą, o vėliau į 2023–2024 m. Konferencijų lygą. 2023 m. rugpjūčio 25 d. pasižymėjo 73 rungtynių minutę pelnydamas įvartį į Žalgirio vartus. Po tikslaus smūgio rezultatas tapo 3-0 vengrų naudai. Ferencvárosi TC sutriuškino žalgiriečius LFF stadione Vilniuje rezultatu 4:0.

## Pasiekimai

## Rinktinės
; Jaunimo rinktinės
Kitados atstovavo jaunimo rinktinėms. Kviestas į Serbijos U-19 ir U-21 rinktines.

; nacionalinė rinktinė
2016 m. lapkričio 15 d. atstovavo Serbijos rinktinei draugiškose rungtynėse prieš Ukrainą. Pergalę rezultatu 2-0 iškovojo ukrainiečiai.

## Išnašos

## Nuorodos
* SOCCERWAY
* Transfermarkt
* Globalsportsarchive
Šėtonas

**Šėtonas** ( 'priešininkas, kaltintojas', , ) – piktoji dvasia abraominėse religijose. Tai bloga, aukščiausioji asmeninė, dvasinė būtybė, tikrinanti žmonių tikėjimą. Prasižengęs angelas. Su Šėtonu dažnai siejamas Liuciferis, Belzebubas, Velnias bei Iblis.

## Šėtonas Biblijoje

### Šėtonas Senajame Testamente
Senajame Testamente žodis „Šėtonas“ aptinkamas apie 30 kartų. Senajame Testamente šiuo vardu neretai vadinami žmonės, o jo reikšmė yra „gundytojas“ (1 Met 21, 1), „nuodėmės, mirties nešėjas“ (Išm 2, 24), „Dievo ir išganymo priešininkas, žmonių kaltintojas“ (Job 1, 6–2, 10). Šiais atvejais žodis neturi nieko bendra su antgamiška būtybe, o išimtis būtų Kronikų knygos. Zacharijo knygoje Šėtonas yra vaizduojamas kaip angelas.

### Šėtonas Naujajame Testamente
Naujajame Testamente susiformavo naujas Šėtono įvaizdis. Jis yra vaizduojamas kaip turintis valią ir protą pagrindinis Dievo ir žmonių priešas. Naujajame Testamente šėtonas yra tamsos karalystės valdovas, jo karalystė yra apėmusi visą pasaulį. Vadinamas Belzebubu, Liuciferiu bei senąja gyvate (Apr 12, 9), šio pasaulio kunigaikščiu (Jn 12, 31), dabarties amžiaus dievu (2 Kor 4, 4), melagiu ir žmogžudžiu (Jn 8,44), išganymo priešu (1 Jn 3, 8).

## Šaltiniai
Kiauneliškio geležinkelio stotelė

**Kiauneliškio geležinkelio stotelė** – buvusi stotis Kiauneliškio kaime (Švenčionių rajonas), prie Utenos–Švenčionėlių geležinkelio.

## Istorija

1895–1899 m. nutiestas Panevėžio–Pastovių siaurasis geležinkelis, 1901 m. prie jo atidaryta Kiauneliškio stotis. Po I pasaulinio karo lenkams okupavus Vilniaus kraštą, 1920 m. stotis atsirado pasienyje ir tapo galine stotele Lietuvos pusėje. Dėl to bėgiai link Švenčionėlių buvo išardyti. 1938 m. prie Kiauneliškio stoties pastatytas siaurojo geležinkelio tiltas per Aisetos upę, išlikęs po 1972 m. siaurojo geležinkelio išardymo.

1939 m. Lietuvai atgavus Vilniaus kraštą, bėgiai link Švenčionėlių per tris savaites buvo atstatyti, pastatyti tiltai per Kiaunos (45 m), Žeimenos (50 m) upes ir 35 m ilgio viadukas, statyboms padėjo savanoriai iš Kurklių, Antaliedės, Peliagrindos, Mikoliškės ir kitų kaimų. Atstatant Saldutiškio–Švenčionėlių ruožą sutiko dirbti 118 savanorių iš Kaltanėnų apylinkių, jie dirbo be atlygio.

1972–1974 m. pro Kiauneliškį einantis siaurasis Utenos–Švenčionėlių geležinkelis buvo rekonstruotas į platųjį. 2001 m. uždarius šį ruožą keleiviniams traukiniams, uždaryta ir Kiauneliškio stotelė.

## Šaltiniai
Adama Traoré

**Adama Traorė** (*Adama Traoré*) – šitokį vardą ir pavardę turi šie žymesni asmenys:

;iš Malio
* Adama Traoré (g. 1995 m. birželio 5 d.) – futbolininkas;
* Adama Traoré (g. 1995 m. birželio 28 d.) – futbolininkas;
; iš Dramblio Kaulo Kranto
* Adama Traoré (g. 1990 m.) – futbolininkas;
; iš Ispanijos
* Adama Traoré (g. 1996 m.) – futbolininkas.
Dievo vardai islame

**Dievo vardai islame** ( – ‘gražiausieji Dievo vardai’) – 99 vardai, kuriais musulmonai apibūdina Alachą. Visi vardai minimi šventuosiuose islamo tekstuose – daugiausia Korane, nors jų randama ir chadisuose.

99 Alacho savybės (vardai) vardijamos kalbant rožinį.

## 99 Alacho vardai

## Šaltiniai
Adama Malouda Traoré

**Adama Maluda Traorė** (*Adama Malouda Traoré*; g. 1996 m. gegužės 5 d.) – Malio futbolininkas, vingeris, saugas.

## Karjera
Kitados priklausė CO Bamako (Malis). Šiam klubui atstovavo 2011–2013 m.

### TP Mazembe
2013 m. persikėlė į TP Mazembe (Kongo Demokratinė Respublika). Šios šalies čempionate sužaidė 153 rungtynes.

### FC Metz
2018 m. rugpjūčio 18 d. pasirašė ketverių metų trukmės sutartį su FC Metz. 2018–2021 m. priklausė FC Metz (Prancūzija), atstovavo pagrindinei komandai ir Metz B ekipai. 2018–2019 m. sezone pagrindinė ekipa rungtyniavo Ligue 2 (II pakopa). 2018 m. rugsėjo 17 d. debiutavo pagrindinėje ekipoje Ligue 2 rungtynėse prieš AS Béziers. Pasirodė po keitimo 87 rungtynių minutę ir žaidė iki rungtynių pabaigos.

#### US Orléans
2019 m. sausio 31 d. tapo žinoma, kad nuomos pagrindais rungtyniaus US Orléans (Prancūzija).

#### Al-Adalah FC
2020 m. sausio 19 d. pranešta, kad nuomos pagrindais atstovaus Al-Adalah FC (Saudo Arabija).

### FC Sheriff
2021 m. vasario 10 d. pasirašė sutartį su FC Sheriff (Moldavija). 2021–2022 m. priklausė FC Sheriff.

2021 m. rugsėjo 15 d. pelnė įvartį 2021–2022 m. UEFA Čempionų lygos turnyre, D grupės rungtynėse prieš Donecko „Šahtar“.

### Ferencvárosi
Nuo 2022 m. vasaros atstovavo Ferencvárosi TC. Iškovojo 2022–2023 m. čempionų titulą. Vengrijos čempionai pateko į 2023–2024 m. Čempionų lygą, o iškritę buvo perkelti į 2023–2024 m. Europos lygą, o vėliau – į 2023–2024 m. Konferencijų lygą. 

2023 m. rugpjūčio 25 d. Adama Traoré pasižymėjo dviem įvarčiais į Vilniaus „Žalgirio“ vartus. 17 rungtynių minutę pelnė pirmąjį įvartį. Po tikslaus A. Traorės smūgio rezultatas tapo 1-0 vengrų naudai. Barnabás Varga 65 min. įmušo vienuolikos metrų baudinį, Aleksandar Pešić 75 min. nukreipė kamuolį į vartus. O 83 min. A. Traorė pelnė antrą savo įvartį. Ferencvárosi TC sutriuškino žalgiriečius LFF stadione Vilniuje rezultatu 4:0.

2023 m. rugpjūčio 31 d. atsakomosiose rungtynėse Vengrijoje „Fradi“ dar kartą sutriuškino Žalgirį. Traorė 4 minutę pelnė pirmąjį įvartį, Barnabašas Varga realizavo 11 metrų baudinį, o 48 minutę Traorė pasižymėjo dar kartą. Mačas baigėsi rezultatu 3-0, o bendras dviejų rungtynių rezultatas buvo 7-0 Vengrijos klubo naudai.

### Gençlerbirliği
2025 m. pasirašė sutartį su Gençlerbirliği (Turkija). 2025 m. rugsėjo 12 d. paskelbta, kad nuomos pagrindais vieneriems metams perleidžiamas Al-Ula klubui (Saudo Arabija).

## Rinktinės
Kitados kviestas į Malio U-20 rinktinę, o vėliau į U-23 rinktinę. 

Nacionalinėje rinktinėje debiutavo 2013 m. 

## Pasiekimai
; su TP Mazembe
* Linafoot čempionai: 2013–2014, 2015–2016, 2016–2017 m.
* CAF Čempionų lyga: 2015 m.
* CAF konfederacijų taurė: 2016, 2017 m.
* CAF supertaurė: 2016 m.

; FC Sheriff
* FMF Super Liga: 2021–2022 m.
* Moldavijos taurė: 2021–2022 m.

; su Ferencvárosi TC
* Nemzeti Bajnokság I: 2022–2023 m.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* Globalsportsarchive
Balceriškių geležinkelio stotelė

**Balceriškių geležinkelio stotelė** – buvusi stotelė vidurio rytų Lietuvoje, pietinėje Balceriškių kaimo dalyje, į rytus nuo Vievio, prie Vilniaus–Kauno geležinkelio.

## Istorija

Stotelė įkurta prieš II pasaulinį karą. 1940–1941 m. tai buvo tarpustotė tarp Vievio ir Lazdėnų, nutolusi 2 km nuo Vievio ir 7 km nuo Lazdėnų. Po karo dar minima 1948 m., vėliau buvo uždaryta.

## Šaltiniai
Daugpilio geležinkelio stotis

**Daugpilio geležinkelio stotis** – antroji pagal dydį Latvijos geležinkelio stotis, veikianti Daugpilio mieste. Geležinkelio mazgas. Stoja vietiniai ir tarptautiniai traukiniai.

## Istorija

Stotis atidaryta 1861 m. prie Rygos–Daugpilio geležinkelio. Eismas atidarytas 1861 m. rugsėjo 12 d. 1866 m. nutiesus geležinkelį link Vitebsko, tapo geležinkelio mazgu. Pro Daugpilį taip pat ėjo Sankt Peterburgo–Varšuvos geležinkelis.

II pasaulinio karo metais stipriai nukentėjo, 1951 m. atstatyta.

## Šaltiniai
Sielų pūga

**Sielų pūga** () – 2019 m. Latvijos istorinė drama, kurią režisavo Dzintars Dreibergs. Latvijoje filmo premjera įvyko 2019 m. lapkričio 8 d., o 2020 m. vasario 20 d. visur kitur. Tai yra to paties pavadinimo Aleksandrs Grīns romano, pasakojančio apie jo, kaip latvių šaulio, tarnybą Pirmajame pasauliniame kare, ekranizacija.

Filmas buvo atrinktas kaip Latvijos pasiūlymas geriausio tarptautinio pilnametražio vaidybinio filmo kategorijoje 93-iuose „Oskarų“ apdovanojimuose, tačiau nebuvo nominuotas.

## Vaidmenys

: *Aktorius – veikėjas*
* Oto Brantevics – *Artūrs Vanags*
* Raimonds Celms – *Edgars Vanags*
* Mārtiņš Vilsons – *Vanags*
* Jēkabs Reinis – *Miķelsons*
* Gatis Gāga – *Konrāds*
* Renārs Zeltiņš – *Spilva*
* Vilis Daudziņš – *Sala*
* Grēta Trušiņa – *Marta*
* Ieva Florence – *Mirdza*
* Rēzija Kalniņa – Motina

## Kritika
Per pirmąsias penkias rodymo savaites filmą pamatė daugiau nei 200 000 žiūrovų ir tai buvo žiūrimiausias filmas nuo pat Latvijos nepriklausomybės atkūrimo.

Apžvalgų suvestinėje „Rotten Tomatoes“, remiantis 16 recenzijų, filmas įvertintas 75 %, o vidutinis reitingas yra 6,6/10. „Metacritic“, remdamasi 9 kritikų vertinimais, filmui skyrė vidutinį svertinį 63 balų iš 100 galimų įvertinimą.

## Nuorodos
* 
* 
* 

## Išnašos
2022–2023 m. Hong Kong Premier League

**2022–2023 m. [[Hong Kong Premier League]]** – aukščiausioji Honkongo futbolo lyga. Sezonas prasidėjo 2023 m. rugpjūčio mėn., baigėsi 2023 m. gegužės mėn.

## 2022–2023 m. Premjer lyga
* **2022–2023 m. Hong Kong Premier League** arba **Honkongo Premjer lyga** – aukščiausioji futbolo lyga šalyje.
* Dalyvavo dešimt klubų.

### Galutinė lentelė
:  Čempionais dvyliktą kartą klubo istorijoje tapo Kitchee SC.

## 2022–2023 m. Honkongo FA taurė
* Honkongo Futbolo Asociacijos taurė () – pagrindinis Honkongo taurių turnyras, kuriame dalyvavo tik dešimt klubų, rungtyniaujančių šalies aukščiausioje lygoje. Pirmojo etapo rungtynės buvo sužaistos 2022 m. spalio mėnesį. Finalo rungtynės įvyko 2023 m. gegužės 13 d. Jose susitiko Kitchee SC ir Hong Kong Rangers FC. Kitchee SC sutriuškino varžovus rezultatu 7-1 ir iškovojo prestižinį trofėjų.
### Finalo rungtynės
----

## Šaltiniai
 

## Nuorodos
* RSSSF sezonai
* RSSSF Taurės turnyrai
* Soccerway duomenų bazė
* Globalsportsarchive
Catania FC

**„Katanijos“ futbolo klubas** – Italijos futbolo klubas iš Sicilijos, Katanijos miesto.

## Istorija
2022 m. birželio mėn. paskelbta, kad Australijos verslininkas Ross Pelligra, kurio motina kilusi iš Katanijos, nusprendė investuoti į naujo futbolo klubo įkūrimą mieste. Verslininkas žadėjo, kad klubas pateks į Serie A ir žais stipriausioje šalies lygooje.

Naujasis klubas pavadintas **Catania Società Sportiva Dilettantistica**. 2022 m. rugpjūčio 4 d. klubui suteikta Serie D licencija. Suburta ekipa, pradėjo rungtyniauti 2022–2023 m. Serie D ir tapo šio diviziono nugalėtojais „I“ grupėje. Po sezono buvo perkelti į Serie C.

2023 m. birželio 23 d. paskelbta, kad keičiasi klubo pavadinimas ir bus žinomas **Catania Football Club** pavadinimu.

2023–2024 m. sezone rungtyniavo Serie C, pateko į „C“ grupę.

## Pavadinimų kaita
* 2022–2023: **Catania Società Sportiva Dilettantistica**.
* 2023–: **Catania Football Club**.

## Sudėtis
Atnaujinta: 2023 m. rugpjūčio 26 d.

## Lietuviai
*  Edgaras Dubickas, puolėjas (2023–2024);
*  Marius Adamonis, vartininkas (2024–).

## Pasiekimai
; Serie D (IV pakopa)
*  **Nugalėtojai (1):** 2022–2023 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Pūsčios pelkė

**Pūsčios pelkė** – pelkė, plytinti Zarasų rajone, Gražutės regioniniame parke. 2010 m. įsteigtas Pūsčios telmologinis draustinis.

Sovietiniais laikais Pūsčios pelkė nusausinta (sausinamųjų griovių bendras ilgis siekė apie 35 km), nuo 1970 m. joje 30 m. kastos durpės (veikė Pūsčios durpynas). Dėl to pažeistas hidrologinis režimas, nemažą pelkės plotą užima plikų durpių dykros, auga medžiai ir krūmai, nebūdingi natūralioms aukštapelkėms.

Pelkėje ir jos apylinkėse yra tetervinų, plėšriųjų medšarkių, perkūno oželių, gervių peravietės, stebimi baltieji kiškiai.

2000 m. siekiant atkurti pelkės hidrologinį režimą įrengta 15 vandenį sulaikančių užtūrų, patvenkti pelkės pakraščiai. 2019 m. žiemą vykdant pelkės atkūrimo darbus įrengti sausinimo griovių užtūrai ir 10 pylimų (bendras ilgis 774 m, vidutinis aukštis – 0,5 m), stabdančių vandens nutekėjimą. Pastarieji įrengti dėl labai nelygaus reljefo. Be to, iškirsti sumedėję augalai (32 ha plote).

## Išnašos
2023 m. pasaulio meninės gimnastikos čempionatas

**2023 m. [[pasaulio meninės gimnastikos čempionatas]]** – 40-asis geriausių pasaulio ritminės gimnastikos sportininkių čempionatas, kuris vyko rugpjūčio 23 d. – rugpjūčio 27 d. Ispanijos mieste Valensijoje. Čempionate galėjo dalyvauti tik moterys.

Čempionatas taip pat buvo atranka į 2024 m. olimpiadą.

Reaguojant į 2022 m. Rusijos invaziją į Ukrainą, čempionate neleista startuoti atletams iš Rusijos ir Baltarusijos.

## Medalininkai

## Medalių lentelė

## Dalyvaujančios šalys

## Lietuva čempionate

;Individualios varžybos

## Šaltiniai

## Nuorodos
* Oficiali svetainė
Jevhenijus Čachovecis

**Jevhenijus Čachovecis** (; g. 1998 m. kovo 24 d.) – Ukrainos futbolininkas, gynėjas. 

## Karjera
Donecko „Šachtar“ auklėtinis rungtyniavo šio klubo jaunimo ekipose, dublerių komandoje. 

Nuo 2019 m. priklausė FK Minsk (Baltarusija). Aukščiausioje lygoje sužaidė per šešiadešimt rungtynių.

2022 m. vasario mėn. perėjo į FK Ruch (Baltarusija), tačiau netrukus persikėlė Ordabasy (Kazachstanas).

2023 m. rugpjūčio mėn. atvyko į Lietuvą. Pasirašė sutartį su FK Riteriai. Rungtyniavo 55 numeriu pažymėtais marškinėliais.

2023 m. rugsėjo 2 d. debiutavo A lygos rungtynėse prieš FK Panevėžys. Pasirodė startinėje sudėtyje ir rungtyniavo iki finalinio švilpuko.

2023 m. lapkričio 16 d. tapo žinoma, kad sutartis su žaidėju nebus pratęsta. 2023 m. A lygoje sužaidė aštuonerias rungtynes.

## Statistika
; A lygos statistika

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
2023 m. pasaulio baidarių ir kanojų irklavimo sprinto čempionatas

**2023 m. [[pasaulio baidarių ir kanojų irklavimo sprinto čempionatas]]** – tarptautinės baidarių ir kanojų irklavimo federacijos organizuotas geriausių pasaulio baidarių ir kanojų irklavimo sprinto sportininkų čempionatas, kuris vyko rugpjūčio 23 d. – rugpjūčio 27 d. Vokietijoje.

Reaguojant į 2022 m. Rusijos invaziją į Ukrainą, čempionate neleista startuoti atletams iš Rusijos ir Baltarusijos.

Čempionatas taip pat buvo ir atranka į 2024 m. olimpiadą.
## Medalininkai
### Medalių lentelė

### Vyrai

### Moterys

### Mišrios rungtys

### Neįgalieji

## Lietuva čempionate

;Kanojos

;Baidarės

## Šaltiniai

## Nuorodos
* Oficiali svetainė
Sausuma

**Sausuma** (*žemė*) – Žemės paviršiaus dalis, neapsemta vandenyno ar kitų vandens telkinių: pasaulio žemynai ir salos.

Bendras Žemės sausumos plotas sudaro 149 939 063 km² (be Antarktidos – 134 740 000 km²) arba 29,1 % viso Žemės paviršiaus ploto. Likusią planetos dalį užima pasaulinis vandenynas bei vidiniai vandens telkiniai (ežerai, tvenkiniai, upės ir kt.). Vidutinis sausumos aukštis – 875 m virš jūros lygio.

64 % pasaulio sausumos ploto užima lygumos, kalnai – 36 %. Saloms tenka 40 % sausumos ploto.

Sausumos ūkinė-ekologinė sudėtis: miškai – 27 %, ganyklos – 21 %, ariama žemė – 12,5 %, ledynai – 11 %, dykumos – 11 %, degradavusios žemės – 9 %, miestai – < 1 %.

## Šaltiniai
Klausykla

**Klausykla** – Romos katalikų bažnyčios patalpa išpažinčiai atlikti. Įprastai tai nedidelė medinė trisienė kabina su pasoste, kur atsisėda kunigas. Nuo bažnyčios atskirta durelėmis arba užuolaida. Šoninėse klausyklos sienelėse įrengti pynučių arba grotelių langeliai per kuriuos, šalia klausyklos ant klaupyklės suklupęs tikintysis išpažįsta kunigui savo nuodėmes.

Klausyklos kompozicijai ir puošybai įtakos turėjo architektūros ir dailės stiliai (dažniausiai baroko, klasicizmo ir neogotikos). Klausyklos durelės, vertikalios kampinės briaunos, karnizai, frontonai puošti tapyba, drožyba, skulptūromis, architektūrinių motyvų lipdiniais, augaliniais ornamentais, įvairiomis emblemomis, intarsija, sidabravimu, auksavimu.

Klausyklos pradėtos įrenginėti XVI a. – anksčiau kunigas nuodėmių atleidimo sakramentą vykdydavo privačiai, atsisėdęs kur nors bažnyčioje, o tikintysis stovėdavo, sėdėdavo, o paskui priklaupdavo šalia. Pirmasis įrengti atitvarą tarp kunigo ir išpažinėjo nurodė Milano arkivyskupas Šv. Karolis Boromėjus. 1545–1563 m. klausyklas aprobavo Tridento susirinkimas. Po Vatikano II susirinkimo (1962–1965 m.) statomose bažnyčiose klausykla dažniausiai pakeičiama išpažinties kambariu.

Lietuvoje seniausios klausyklos išlikusios Vilniaus Šv. Jonų bažnyčioje (dvi barokinės 1740 m. ir penkios XVIII a.), Vilniaus Šv. Teresės bažnyčioje (XVIII a. pab. rokokinės).

## Šaltiniai
Rašiklis

**Rašiklis** – rašymo priemonė, turinti rašalo rezervuarą, automatiškai patenkantį į rašymo elementą. Būna įvairių tipų rašiklių: tušinukas, plunksnakotis, flomasteris.

Senovės egiptiečiai sukūrė rašymą ant papiruso ritinių, kai raštininkai naudojo plonus nendrinius šepetėlius arba nendrinius rašiklius, pagamintus iš tam tikros vikšrių rūšies – *[[Juncus maritimus]]*. Anot Stiveno Rodžerio Fišerio, nendrinis rašiklis, plunksnakočio prototipas, galėjo būti naudojamas rašant ant pergamento dar Pirmosios dinastijos laikais (maždaug 3000 m. pr. m. e.) Nendriniai rašikliai ir toliau buvo naudojami iki viduramžių, kai pamažu juos pakeitė plunksnos maždaug nuo VII a. Nendrinį rašiklį, pagamintą iš nendrių arba bambuko, kai kuriose Pakistano vietovėse vis dar naudoja moksleiviai, juo rašo ant mažų medinių lentelių.

Ankstyviausias istorinis įrašas apie rašiklį su rašalo rezervuaru datuojamas X amžiuje. 953 m. Maadas al-Muizas, Egipto fatimidų kalifas, pareikalavo rašiklio, kuris nesuteptų jo rankų ar drabužių, ir buvo aprūpintas rašikliu, turinčiu rašalo rezervuarą ir tiekiančiu rašalą į antgalį. Šis rašiklis galėjo būti automatinio plunksnakočio atitikmuo, tačiau jo mechanizmas lieka nežinomas, rastas tik vienas įrašas, kuriame rašiklis paminėtas. Vėlesnis rašiklis su rašalo rezervuaru buvo sukurtas 1636 m. vokiečių išradėjo Danielio Šventerio. Išradimas aprašytas knygoje „*Deliciae Physico-Mathematicae*“, kurioje nurodytas rašiklis, pagamintas iš dviejų plunksnų. Viena plunksna tarnavo kaip rašalo rezervuaras kitos plunksnos viduje. Rašalas buvo užsandarintas plunksnos viduje su kamščiu ir išleidžiamas per nedidelę skylutę iki plunksnakočio galvutės. 1809 m. Bartolomėjus Folšas Anglijoje užpatentavo rašiklį su rašalo rezervuaru.

## Šaltiniai
Titas Puronas

**Titas Puronas** (g. 2002 m. kovo 23 d.) – Lietuvos šiuolaikinės penkiakovės sportininkas.

## Biografija
2022 m. Europos šiuolaikinės penkiakovės čempionate Puronas individualioje penkiakovės rungtyje užėmė 33-ą vietą, o vyrų estafetės rungtyje liko 10-as.

2023 m. Europos žaidynėse Puronas kartu su Lietuvos nacionaline rinktine užėmė 12-ą vietą. 2023 m. pasaulio šiuolaikinės penkiakovės čempionate sportininkas nepasiekė penkiakovės finalo, bet laser run rungtyse iškovojo auksą komandų įskaitoje ir bronzą mišrioje estafetėje.

## Šaltiniai

## Nuorodos
* UIPM profilis
Dieniniai drugiai

**Dieniniai drugiai** (*Rhopalocera*) – vabzdžiai, turintys didelius, dažnai ryškiaspalvius sparnus ir kuriems būdingas plazdėjimas skrendant. Grupę sudaro superšeimos *[[Hedyloidea]]* ir *[[Papilionoidea]]* (visos kitos). Seniausios dieninių drugių fosilijos datuojamos paleocenu, maždaug prieš 56 milijonus m., nors pirmosios rūšys galėjo atsirasti ir anksčiau.

Dieniniai drugiai turi keturių etapų gyvavimo ciklą, nes, kaip ir kiti holometaboliniai vabzdžiai, jie pervgyvena visišką metamorfozę. Suaugę sparnuoti gyvūnai deda kiaušinėlius ant maistinio augalo, kuriuo maitinsis jų lervos, vadinamos vikšrais. Vikšrai auga, kartais labai greitai, o kai visiškai išsivysto, tampa lėliukėmis. Pasibaigus metamorfozei, lėliukės kiautas suskyla, suaugėlis vabzdys išlipa, išskleidžia sparnus, o šiems išdžiūvus šis nuskrenda.

Dieniniai drugiai dažnai yra polimorfiniai, daugelis rūšių naudojasi kamufliažu, mimika ir aposematizmu, kad išvengtų plėšrūnų. Kai kurie, pavyzdžiui, monarchas ir usninukas, migruoja dideliais atstumais. Daugelį dieninių drugių užpuola parazitai arba parazitoidai, įskaitant vapsvas, pirmuonis, muses ir kitus bestuburius, arba jų tyko kiti organizmai. Kai kurios rūšys yra kenkėjai, nes lervos stadijoje gali pakenkti naminiams pasėliams ar medžiams; kitos rūšys apdulkina augalus. Kai kurių dieninių drugių lervos minta kenksmingais vabzdžiais, kai kurios yra skruzdžių plėšrūnai, o kitos sudaro mutualistinius santykius su skruzdėmis. Dieniniai drugiai yra populiarus motyvas vaizduojamajame mene ir literatūros meno motyvas. Smitsono instituto teigimu, „dieniniai drugiai yra vienas patraukliausių tvarinių gamtoje“. 

## Klasifikacija

## Šaltiniai

## Taip pat skaitykite
*Drugiai
*Naktiniai drugiai
*Sąrašas:Lietuvos dieninių drugių sąrašas
Kostomukša

**Kostomukša** (, ) – miestas Rusijoje, vakarų Karelijoje, 35 km nuo sienos su Suomija. Miesto apylinkės centras. Šalia telkšo Kontokio ir Podkvos ežerai. Yra vietinės reikšmės oro uostas, praeina geležinkelis ir plentas Kočkoma–Kajanis. Veikia Karelijos rūdų sodrinimo kombinatas, kasama geležies rūda; taip pat medienos apdirbimo, maisto pramonė. Į pietvakarius nuo miesto įsteigtas Kostomukšos rezervatas.

## Istorija
Kostomukšos miestas įkurtas 1977 m., su Suomijos pagalba statant rūdų sodrinimo kombinatą.

## Šaltiniai
Kosteriovas

**Kosteriovas** () – miestas Rusijoje, Vladimiro srityje, Petuškų rajone, 52 km į vakarus nuo Vladimiro, 9 km nuo Petuškų, prie Didžiosios Lipnios upės. Geležinkelio stotis prie Maskvos–Žemutinio Naugardo linijos, šalia miesto praeina plentas M-7 „Volga“. Medienos apdirbimo pramonė. Veikia krašto muziejus. Yra XIX a. trijų cerkvių architektūrinis ansamblis.

## Istorija
Dabartinė Kosteriovo gyvenvietė įsikūrė 1890 m., pastačius geležinkelio stotį. Pavadinta Mišeronskio stiklo fabriko savininkų, brolių Kosteriovų garbei. Pradėta plėtoti plastmasinių įrengimų pramonė. Nuo 1939 m. – miesto tipo gyvenvietė, nuo 1981 m. – miestas.

## Šaltiniai
Stasylų geležinkelio stotis

:: *[[1908]]–[[2011]] m. Stasylų stotimi vadinosi dabartinė [[Senųjų Stasylų geležinkelio stotelė]], esanti į šiaurės vakarus nuo dabartinės Stasylų stoties. Apie gyvenvietę, kurioje buvo Senųjų Stasylų geležinkelio stotelė, žr. [[Stasylų GS]].*

**Stasylų geležinkelio stotis** – pasienio geležinkelio stotis į vakarus nuo Šalčininkų, Tartoko kaime, prie Vilniaus–Lydos geležinkelio. Paskutinė stotis Lietuvos teritorijoje prieš įvažiuojant į Baltarusiją.

## Istorija

XX a. tarpukariu įkurta Šalčininkų geležinkelio stotelė, buvusi į pietus nuo senosios Stasylų stoties ir priklausiusi Lenkijai. Per II pasaulinį karą ji atiteko Lietuvos TSR, 1990 m. – nepriklausomai Lietuvai. XXI a. pradžioje ji buvo uždaryta, o vietoje jos 2001 m. įkurta nauja Stasylų stotis. Tai yra pasienio stotis, paskutinė prieš įvažiuojant į Baltarusiją. 2014 m. pabaigoje keleiviniai maršrutai Vilnius–Stasylos buvo nutraukti.

## Šaltiniai
Kosvos Akmuo

**Kosvos Akmuo** () – kalnų masyvas Rusijoje (Sverdlovsko sritis), Šiaurės Urale, šalia Konžakovo Akmens, 7 km nuo Kytlymo gyvenvietės. Aukštis – 1519 m. Šlaituose veši spygliuočių miškai (iki 800–900 m), plyti tundra, akmenynai. Pietinėje papėdėje prasideda Mažosios Kosvos upė.

Teigiama, kad Kosvos Akmens masyve gali būti įrengta branduolinių bombų paleidimo sistema.

## Šaltiniai
South China AA

**„South China AA“** () – Honkongo futbolo klubas iš Honkongo.

## Istorija
Klubas įkurtas 1910 m. Kitados dominavo šalies futbole. Nuo 1946 m. rungtyniavo tuometiniame Pirmajame divizione. Čempionais tapo keturiasdešimt vieną kartą. Atstovavo šaliai Azijos žemyno turnyruose. 

### Pirmasis divizionas (II)
Nuo 2017–2018 m. sezono rungtyniavo Pirmame divizione (II). 2019–2020 m. sezone čempionatas nutrauktas dėl COVID pandemijos grėsmių.
2022–2023 m. liko ketvirtoje vietoje.

## Pasiekimai

## Sezonai

|}
Šaltiniai:

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Tranfermarkt
* Globalsportsarchive
Kota Baru

**Kota Baru** arba ***Kota Bharu*** () – miestas Malaizijoje, Malakos pusiasalio šiaurės rytinėje pusėje, Kelantano upės deltoje, 13 km nuo jūros kranto, netoli sienos su Tailandu. Kelantano valstijos sostinė. Geležinkeliai ir plentai į Tailandą, Singapūrą, oro uostas. Maisto (ryžių valymo, aliejaus), medienos apdirbimo (ir degtukų), tekstilės, gumos (kaučiuko apdirbimas) pramonė, sidabro dirbinių dailieji amatai. Yra 1954 m. įsteigta pedagogikos aukštoji mokykla.

## Istorija
Kota Baru („naujasis miestas“) XIX a. vid. įsteigtas Kelantano sultono. 1941 m. gruodžio 10 d. miestą užėmė japonai (buvo vienas pirmųjų jų taikinių pakeliui į Singapūrą).

XX a. pab. smarkiai plėtojosi kaip pramoninis centras.

## Sportas
* Kelantan United FC – futbolo klubas;
* Kelantan FC – futbolo klubas;
* „Sultan Muhammad IV“ stadionas, talpinantis 30 tūkst. žiūrovų.

## Šaltiniai
Gindvilių geležinkelio stotelė

**Gindvilių geležinkelio stotelė** – buvusi geležinkelio stotelė Gindvilių kaime, prie geležinkelio ruože Radviliškis–Daugpilis.

## Istorija

Stotelė atidaryta XX a. tarpukariu tarp Rokiškio (8 km) ir Obelių (5 km), ties pervaža link Skemų. Po II pasaulinio karo perkelta apie 2 km į rytus – 1962 m. nurodoma, kad ji buvo 6 km nuo Rokiškio ir 7 km nuo Obelių. Vėlyvuoju sovietmečiu uždaryta.

## Šaltiniai
Žeimelio geležinkelio stotis

**Žeimelio geležinkelio stotis** – buvusi stotis šiaurės Lietuvoje, Žeimelio miestelio centre. Buvęs nedidelis geležinkelio mazgas – čia jungėsi Joniškėlio–Žeimelio siaurasis geležinkelis ir Joniškio–Žeimelio siaurasis geležinkelis. Išlikęs dviaukštis mūrinis stoties pastatas, pastatytas 1939 m., tai pat ankstesnės statybos 600 mm geležinkelio depo pastatas, kuriame šiuo metu įrengti butai.

## Istorija

I pasaulinio karo metu, 1917 m. iš Joniškio į Žeimelį nutiestas siaurasis geležinkelis, buvęs 600 mm vėžės pločio. 1916–1917 m. čia įrengta medinė geležinkelio stotis. 1923 m. šiuo ruožu kasdien vykdavo bent keletas traukinių. Apie 1930 m. medinė stotis nebenaudota, ji įrengta viename iš vagonų. 1939 m. atidaryta nauja, mūrinė geležinkelio stotis. XX a. 4-ajame dešimtmetyje nutiesta nauja 750 mm pločio atkarpa iki Joniškėlio. Abi šios atkarpos buvo uždarytos ir išardytos sovietmečiu.

## Šaltiniai
Juodasis akmuo (islamas)

**Juodasis akmuo** () – akmuo, įmūrytas rytinėje Kaabos, musulmonų pagrindinės mečetės al Masdžid al Charamo svarbiausios dalies, sienoje. Yra 1,5 m aukštyje. Musulmonai akmenį garbina kaip islamo relikviją, kuri, pasak padavimo, siekia Adomo ir Ievos laikus.

Akmuo buvo garbinamas Kaaboje dar ikiislamiškais pagonybės laikais. Pagal padavimą, nepažeistą akmenį į Kaabos sieną 605 m. (likus penkeriems metams iki pirmojo apreiškimo) įmūrijo pranašas Mahometas. Nuo tada jis suskaidytas į fragmentus ir dabar yra įrėmintas sidabru. Jo išvaizda primena tamsią suskilusią uolą, glotniai nuglūdintą piligrimų. Remiantis padavimu, akmuo nukrito iš dangaus kaip ženklas Adomui ir Ievai statyti aukurą. Manoma, kad tai buvo meteoritas.

Per chadžą piligrimai apibėga Kaabą ir bando pabučiuoti Juodąjį akmenį. Nors Juodasis akmuo yra garbinamas, islamo teologai pabrėžia, kad jis neturi dieviškos reikšmės ir kad jo svarba yra istorinio pobūdžio.

## Šaltiniai
Paulius Aleksandravičius

**Paulius Aleksandravičius** (g. 1989 m. kovo 6 d.) – Lietuvos šiuolaikinės penkiakovės sportininkas, treneris. Lietuvos šiuolaikinės penkiakovės federacijos vykdomojo komiteto narys.

## Biografija
2008 m. Europos jaunimo čempionate užimta 34-oji vieta. 2010 m. pasaulio kariškių čempionate sportininkas liko 12-oje vietoje. Tais pačiais metais vykusiame Europos čempionate Aleksandravičius liko 13-as.

2011 m. pasaulio čempionate užimta 38-oji vieta. 2013 m. Europos čempionate lietuvis liko 33-ias.

2022 m. Aleksandravičius laimėjo pasaulio turo laser run etapus Kaune, Telšiuose ir Šiauliuose.

Lietuvos šiuolaikinės penkiakovės federacijos vykdomojo komiteto narys. Treniruoja Lietuvos olimpietę Gintarę Venčkauskaitę-Juškienę.

## Šaltiniai

## Nuorodos
* UIPM profilis
Švobiškio tiltas

**Švobiškio tiltas** – buvusio siaurojo geležinkelio tiltas Pasvalio rajono savivaldybėje, 4 km į šiaurę nuo Joniškėlio, nutiestas per Mūšos upę ruože Joniškėlis-Žeimelis, 0,5 km žemiau nuo Švobiškio tvenkinio užtvankos. Tiltas pritaikytas vietiniam automobilių eismui tarp Švobiškio ir  Narteikių. Prieigose pastatyti priešpriešinio eismo pirmenybės ir ribojamo svorio iki 8 t kelio ženklai. Eismas buvusio siauruko tiltu šiais laikais tapęs intensyvesniu, kuomet buvo asfaltuota kelio atkarpa nuo sankryžos su keliu Joniškėlis–Narteikiai.

Švobiškio tiltas –  regioninės reikšmės paveldo paminklas, svarbus tiek architektūriniu-techniniu aspektu, tiek kraštovaizdžio dominantės prasme.  1996 m. įrašytas į Kultūros paveldo registrą.  Saugoma teritorija užima 1963 kv. m.

Tiltas pastatytas 1944 m., per Antrąjį pasaulinį karą. Tuomet pradėtą statyti tiltą užbaigė vokiečių valdžia, pasitelkusi rusų karo belaisvius. Statiniui naudotos gelžbetoninės parabolinės arkos. 

Gelžbetoninis, racionalios konstrukcijos tiltas grakščių formų, pabrėžiama išlikusi gera gelžbetonio kokybė. Tiltas trijų arkinių angų (18,0+20,0+18,0), 70 m ilgio, 4,22 m pločio,  9,6 m aukščio. Važiuojamoji dalis padengta asfaltbetoniu, apie 2,60 m pločio, su dviem pėsčiųjų takais. Atramos betoninės su akmens apdaila.

## Literatūra

* Henrikas Adolfas Kebeikis. *Žvilgsnis į Lietuvos tiltus*. – Kaunas: „Kopa“, 2004. ISBN 9955-9711-0-X

## Šaltiniai

## Nuorodos

* Švobiškio tiltas *efoto.lt*
* Švobiškio narrow gauge railway bridge *outdooractive.com*
Artūrs Žagars

**Artūras Martinas Žagaras** (*Artūrs Mārtiņš Žagars*, g. 2000 m. balandžio 21 d.) – Latvijos krepšininkas, rungtyniaujantis įžaidėju.

Treniravosi Rygos „BS DSN“ sporto mokykloje. 2017 m. sudarė ilgalaikę sutartį su Badalonos „Joventut“ klubu Ispanijoje. 2018 m. kovo 11 d. debiutavo ACB lygoje. Buvo skolinamas antrosios Ispanijos lygos „Prat“ klubui. 2018 m. lapkritį patyrė sunkią čiurnos traumą ir negalėjo žaisti iki 2019 m. kovo. Vėliau skolintas Estijos, Vokietijos klubams. 2022–2023 m. sezoną praleido Kėdainių „Nevėžyje“, kur buvo vienas lyderių (vid. 15,4 taško, 3,0 atk. kamuolio, 4,4 rez. perdavimo, 1,1 perimto kamuolio). Po sėkmingo pasaulio čempionato, A. Žagarą trejiems metams įsigijo Eurolygos klubas Stambulo „Fenerbahçe“ ir paskolino Vilniaus „Wolves“.

Artūras Žagaras rungtyniavo Latvijos jaunimo rinktinėse, 2018 m. su U-18 rinktine laimėjo Europos čempionato sidabrą. 2020 m. debiutavo nacionalinėje rinktinėje. 2023 m. pasaulio čempionate vedė Latvijos rinktinę į istorinę pergalę prieš Prancūziją (22 tšk.). Vėliau buvo komandos lyderis ir kituose susitikimuose, o rungtynėse prieš Lietuvą atliko 17 rezultatyvių perdavimų ir pagerino čempionato rekordą.

## Laimėjimai
* 2018 m. U-18 Europos čempionatas: sidabras.
* Turkijos krepšinio taurė: 2025 m.
* Turkijos krepšinio lyga: 2025 m.
* Eurolyga: 2024–25 m.
* Turkijos Prezidento taurė: 2025 m.

## Dalyvavimas čempionatuose

|}

## Šaltiniai
Bernatonių geležinkelio tiltas

**Bernatonių geležinkelio tiltas** – buvusio siaurojo geležinkelio tiltas Panevėžio rajono savivaldybėje, Bernatonių kaime, Panevėžio–Joniškėlio ruože. Nutiestas per Sanžilės kanalą, į rytus nuo Bernatonių karjero. Tilto prieigose išlikę geležinkelio pylimo fragmentų, 1,5 km į pietus – buvusios Bernatonių geležinkelio stotelės pastatas. Per Bernatonius planuojama nutiesti „Rail Baltica“ vėžę. 2024 m. duomenimis, tiltas buvo avarinės būklės, pėsčiųjų praėjimui nenaudojamas.

Tiltas yra regioninės reikšmės technikos paminklas, 1996 m. įrašytas į Kultūros paveldo registrą. Vienkelį tiltą sudaro du tarpatramiai. Plieninių kniedytų sijų perdanga remiasi į dvi gelžbetonines kranto atramas-ramtus ir vieną vidurinę atramą-taurą. Mediniai pabėgiai įtaisyti ant medinių tvirtinimo sijų. Abiejuose Sanžilės krantuose supilti žemių pylimai. Patiltės kanalo vagoje įrengtas slenkstis tėkmei sumažinti.

## Istorija

1937 m. pastatytas 32 metrų ilgio ir 8 metrų pločio tiltas per Sanžilės upę, skirtas siauriesiems geležinkelio riedmenims kirsti upę. Jo apačioje įrengtas
gelžbetoninis dviejų anglų slenkstis.

## Šaltiniai

## Nuorodos

* Gelž. tiltas Bernatoniuose *laikosmeigtukai.blogspot.com*
1959 m. pasaulio krepšinio čempionatas

**1959 m. pasaulio krepšinio čempionatas** – trečiasis pasaulio krepšinio čempionatas, 1959 m. sausio 16–31 dienomis vykęs Čilėje. Čempionais tapo brazilai, finaliniame turnyre aplenkę Jungtinių Valstijų ir Čilės krepšininkus. Čempionais turėjo tapti Tarybų Sąjunga, bet FIBA finaliniame turnyre jai paskyrė vietą lentelės gale, nes šalis atsisakė varžytis su Taivanu.

Čempionato grupių etapai vyko Konsepsjone, Temuke ir Antofagastoje, o finalinis etapas – Santjage. Čempionatui turėjo būti pastatyta sporto arena, bet to padaryti nespėjus, Santjago etapas vyko lauko aikštelėje, įrengtoje Čilės nacionaliniame stadione.

## Grupių lygmuo
Šeimininkai čiliečiai grupių etape nedalyvavo, o prisijungė tiesiai prie finalinio etapo.

### A grupė
Vieta: Konsepsjonas

### B grupė
Vieta: Temukas

### C grupė
Vieta: Antofagasta

## Kova dėl 8–12 vietų

### D grupė
Vieta: Santjagas

### E grupė
Vieta: Santjagas

### Tolimesnė kova
; Dėl 12 vietos

; Dėl 10 vietos

; Dėl 8 vietos

## Finalinis turnyras
Bulgarija ir Tarybų Sąjunga dėl politinių sumetimų atsisakė žengti į aikštę prieš Taivano (Formosos) rinktinę, todėl FIBA patalpino šias komandas lentelės gale. Pagal faktinius rezultatus Tarybų Sąjunga turėjo tapti čempionais.

Vieta: Santjagas

*  – paskirtas rezultatas

## Statistika
Rezultatyviausi žaidėjai:
*  James T. L. Chen – vid. 20,1 tšk. per rungtynes
*  Juan Vicéns – vid. 19,7 tšk.
*  Wlamir Marques – vid. 18,6 tšk.
*  Jerry Vayda – vid. 18,0 tšk.
*  Lio Jin Ron – vid. 16,7 tšk.

Geriausias penketukas:
*  Juan Vicéns
*  Amaury Pasos (MVP)
*  Wlamir Marques
*  Atanas Atanasov
*  Jānis Krūmiņš

## Šaltiniai
* III WORLD CHAMPIONSHIP (SANTIAGO 1959), *linguasport.com*
Granados emyratas

**Granados emyratas** (), dar vadinamas **Granados Nasridų karalyste** () – musulmonų valstybė pietinėje Pirėnų pusiasalio dalyje, gyvavusi 1238–1492 m. Valstybę valdė Nasridų dinastija. Tai buvo paskutinė nepriklausoma musulmonų valstybė Vakarų Europoje.

Musulmonai į Pirėnų pusiasalį, kurį jie vadino al Andalusija, atsikėlė VIII a. Didžiausio išsiplėtimo metu musulmonai kontroliavo beveik visą pusiasalį ir dalį dabartinės pietų Prancūzijos. IX–X a. regioną valdęs Kordobos kalifatas buvo viena labiausiai išsivysčiusių Europos valstybių. Kalifatas nuolat kariavo su šiaurinėmis krikščionių karalystėmis, o dėl didėjančios etninės nesantaikos XI a. pr. suskilo į keletą mažų valstybių – taifų. Tai pagreitino šimtmečius trukusią krikščionių rekonkistą ir Šiaurės Afrikos dinastijų (Almoravidai, Almochadai, Marinidai) puldinėjimus.

1230 m. Almohadų kalifatas Maroke valdė likusias musulmonų teritorijas Pirėnų pusiasalio pietuose. Muchamedas I al Galibas, pasinaudojęs Almohadų dinastijos nesutarimais, iškilo į valdžią ir įkūrė Nasridų dinastiją, kuri kontroliavo didelę šios teritorijos dalį (dab. Granados, Almerijos ir Malagos provincijos). 1250 m. emyratas buvo paskutinė musulmonų valstybė pusiasalyje. Nors ir buvo Kastilijos karaliaus vasalė, daugiau nei du šimtmečius Granada kultūriškai ir ekonomiškai klestėjo. Didžioji dalis garsiojo Alhambros rūmų komplekso buvo pastatyta šiuo laikotarpiu, o Nasridai tapo ilgiausiai valdžiusia musulmonų dinastija Pirėnų pusiasalyje.

1469 m., susivienijus Aragono ir Kastilijos karalystėms, išorės grėsmė padidėjo. 1491 m., po dešimtmetį trukusių karų, emyratas buvo priverstas kapituliuoti katalikų monarchams Izabelei I ir Ferdinandui II. 1492 m. Muchamedas XII, paskutinis Granados valdovas, atsisakė valdžios ir atidavė emyrato teritoriją Kastilijai. Musulmonų valdymas Pirėnų pusiasalyje baigėsi.

## Šaltiniai

## Literatūra
*
1963 m. pasaulio krepšinio čempionatas

**1963 m. pasaulio krepšinio čempionatas** – ketvirtasis pasaulio krepšinio čempionatas, 1963 m. gegužės 12–25 dienomis vykęs Brazilijoje. Čempionais antrą kartą iš eilės tapo brazilai, finaliniame turnyre aplenkę Jugoslavijos ir Tarybų Sąjungos krepšininkus.

Čempionatas turėjo vykti Filipinuose, tačiau šalies valdžia atsisakė išduoti vizas komunistinio bloko šalių atstovams. Tada FIBA čempionato rengimo teises perleido Brazilijai, kuri rengė ir 1954 m. čempionatą, ir diskvalifikavo Filipinų rinktinę.

Čempionato varžybos vyko Belo Horizontėje, Rio de Žaneire, San Paule, Kuritiboje ir Petropolyje. Finalinis turnyras surengtas Rio de Žaneire, Marakananzinijo (''Maracanãzinho'') arenoje.

## Grupių lygmuo

### A grupė
Vieta: Belo Horizontė ir Rio de Žaneiras

### B grupė
Vieta: Kuritiba ir Rio de Žaneiras.
 

### C grupė
Vieta: San Paulas ir Rio de Žaneiras.

## Kova dėl 8–12 vietų

Vieta: Petropolis ir Rio de Žaneiras.

## Finalinis turnyras

 
Vieta: Petropolis ir Rio de Žaneiras.

## Statistika
Rezultatyviausi žaidėjai:
*  Ricardo Duarte – vid. 23,1 tšk. per rungtynes
*  Aleksandr Petrov – vid. 17,6 tšk.
*  Luis Enrique Grajeda – vid. 17,5 tšk.
*  Radivoj Korać – vid. 16,8 tšk.
*  Maxime Dorigo – vid. 16,8 tšk.

Geriausias penketukas:
*  Don Kojis
*  Amaury Pasos
*  Wlamir Marques (MVP)
*  Maxime Dorigo
*  Aleksandr Petrov

## Šaltiniai
* IV WORLD CHAMPIONSHIP (RIO DE JANEIRO 1963), *linguasport.com*
1967 m. pasaulio krepšinio čempionatas

**1967 m. pasaulio krepšinio čempionatas** – penktasis pasaulio krepšinio čempionatas, 1967 m. gegužės 27 – birželio 11 dienomis vykęs Urugvajuje. Čempionais pirmą kartą tapo TSRS krepšininkai, finaliniame turnyre aplenkę Jugoslavijos ir Brazilijos krepšininkus.

Čempionato varžybos vyko Mersedese, Salte ir Montevidėjuje, o paguodos etapas Argentinoje, Kordoboje. Finalinis turnyras surengtas Montevidėjuje, *Cilindro Municipal* arenoje.

## Grupių lygmuo

### A grupė
Vieta: Mersedesas (*Gimnasio de Praga* arena)

### B grupė
Vieta: Montevidėjas (*Peñarol* arena)
 

### C grupė
Vieta: Saltas (Salto gimnazijos arena).

## Kova dėl 8–13 vietų

Vieta: Kordoba (Kordobos sporto klubo aikštė).

## Finalinis turnyras

Vieta: Montevidėjas (*Cilindro Municipal*)

## Statistika
Rezultatyviausi žaidėjai:
*  Mieczysław Łopatka – vid. 19,7 tšk. per rungtynes
*  Bohdan Likszo – vid. 19,3 tšk.
*  Luiz Cláudio Menon – vid. 18,6 tšk.
*  Ernesto Ghermann – vid. 18,3 tšk.
*  Gianfranco Lombardi – vid. 17,5 tšk.

Geriausias penketukas:
*  Radivoj Korać
*  Ivo Daneu (MVP)
*  Mieczysław Łopatka
*  Luiz Cláudio Menon
*  Modestas Paulauskas

## Šaltiniai
* V WORLD CHAMPIONSHIP (MONTEVIDEO 1967), *linguasport.com*
Khaitan SC

**„Khaitan Sporting Club“** () – Kuveito futbolo klubas iš Chaitano miesto. Dar minimas **Khiten SC** pavadinimu.

## Istorija
Klubas įkurtas 1965 m. Turi futbolo ir kitų sporto rūšių komandas: krepšinio, rankinio, tinklinio. Užiimama dziudo, taekvondo, atletika.

2021–2022 m. sezone Pirmame divizione buvo trečioje vietoje.
2022–2023 m. sezone rungtyniavo Pirmame divizione, užėmė antrą vietą, o po sezono buvo perkelti į aukštesnę pakopą.

2023–2024 m. sezone debiutavo Premjer lygoje.

## Pasiekimai
* **Kuveito Pirmasis divizionas**
: Nugalėtojai (2 kartus): 1965–1966, 1970–1971 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Kuveito nacionalinei rinktinei
*  Omar Al-Hebaiter, saugas;
; Užsieniečiai
*  Prince Aggreh, puolėjas;
*  Chima Akas, gynėjas;

## Išnašos

## Nuorodos
* [ Oficiali klubo svetainė] 
* SOCCERWAY
* FLASHSCORE
* Transfermarkt
* Globalsportsarchive
Sheree North

**Šerė Nort** (, 1932 m. sausio 17 d. Los Andželas, JAV – 2005 m. lapkričio 4 d. Los Andželas, JAV) – amerikiečių aktorė, dainininkė ir šokėja, žinomiausia iš 6-ojo dešimtmečio kino filmų.

## Biografija
Šerė Nort gimė Los Andžele, Kalifornijoje. 10-ies metų, Antrojo pasaulinio karo laikotarpiu, pradėjo šokėjos karjerą, o 15-os ištekėjo ir po metų pagimdė.

Kine Š. Nort debiutavo 1951 m. 1953 m. už debiutinį vaidmenį Brodvėjaus miuzikle „Heizelė Flag“ („Hazel Flagg“) ji laimėjo „Pasaulinį teatro apdovanojimą“ („Theatre World Award“). 1954 m. Š. Nort pasirašė sutartį su kino kompanija „20th Century Fox“, ketinusia iš jos padaryti savotišką Merlinos Monro atitikmenį. Po keleto nesėkmingų peržiūrų pagrindiniam vaidmeniui Brodvėjaus miuziklo „Mergina rožiniu triko“ ekranizacijoje ir kino miuzikle „Nėra tokio verslo kaip pramogų verslas“ ji gavo pagrindinį vaidmenį 1955 m. filme „Kaip būti labai labai populiariam“ („How to Be Very, Very Popular“). Tais pačiais metais ji pasirodė žurnalo „Life“ viršelyje. Vėliau ji ir toliau gaudavo pagrindinių vaidmenų filmuose, pavyzdžiui, filme „Sijonus segintis leitenantas“ („The Lieutenant Wore Skirts“, 1956), kuris sulaukė komercinės sėkmės, ir filme „Geriausi dalykai gyvenime – nemokami“ („The Best Things in Life Are Free“, 1956), irgi tapusiame labai pelningu, tačiau kino kompanijos, planuodamos padaryti žvaigžde pradedančiąją aktorę Džeinę Mansfild, ėmė prarasti susidomėjimą Šere Nort.

1957 m. ji atkreipė kritikų dėmesį atlikusi pagrindinį vaidmenį komerciškai nesėkmingoje dramoje „Kelias į auksą“ („The Way to the Gold“). Tais pačiais metais ji suvaidino dar viename nuostolingame filme – „Be pradinio įnašo“ („No Down Payment“). Kitais metais nusifilmavo karinėje dramoje „Meilėje ir kare“ („In Love and War“), kuri buvo sėkminga, ir tai jai padėjo gauti dar vieną pagrindinį vaidmenį – miuzikle „Mardė Gras“ („Mardi Gras“). Jis patyrė komercinę nesėkmę ir kino kompanija „Fox“ nusprendė su Šere Nort sutarties nebepratęsti. Vėlesniais metais ji ir toliau filmavosi kine ir televizijoje, atliko pagrindinį vaidmenį fantastiniame filme „Tikslo vidinė erdvė“ („Destination Inner Space“, 1966). Š. Nort vaidino filmuose „Bėdos su merginomis“ („The Trouble with Girls“, 1969), „Čarlis Verikas“ („Charley Varrick“, 1973), „Prasiveržimas“ („Breakout“, 1975), „Telefonas“ („Telefon“, 1977). Kai kuriuose populiariuose televizijos serialuose ji buvo kviestinė žvaigždė, ji vaidino, pavyzdžiui, serialuose „Merės Tailer Mūr šou“ („The Mary Tyler Moore Show“), „Privatus detektyvas Magnumas“ („Magnum, P.I.“), „Auksinės mergaitės“ („The Golden Girls“) ir „Sainfeldas“ („Seinfeld“). Už darbą televizijoje du kartus, 1976 ir 1980 m., buvo nominuota „Emmy“ apdovanojimams.

Šerė Nort buvo ištekėjusi 4 kartus, iš viso turėjo 2 vaikus (2 dukteris). Sulaukusi 73-ejų, 2005 m. lapkričio 4 d. mirė nuo onkologinės ligos komplikacijų.

## Nuorodos
* Š. Nort filmografija

## Šaltiniai
1970 m. pasaulio krepšinio čempionatas

**1970 m. pasaulio krepšinio čempionatas** – šeštasis pasaulio krepšinio čempionatas, 1970 m. gegužės 10–24 dienomis vykęs Jugoslavijoje. Čempionais pirmą kartą tapo šeimininkai Jugoslavijos krepšininkai, finaliniame turnyre aplenkę Brazilijos ir Tarybų Sąjungos atletus. Tai buvo pirmasis pasaulio krepšinio čempionatas, surengtas ne Pietų Amerikoje.

Čempionato varžybos vyko Sarajeve, Splite, Karlovace, Skopjėje ir Liublianoje.

## Grupių lygmuo
Šeimininkų rinktinė grupės etape nedalyvavo, o į kovą stojo tik finaliniame etape.

### A grupė
Vieta: Sarajevas (Skenderijos salė, 5500 žm.)

### B grupė
Vieta: Splitas (Gripės sporto centras, 3500 žm.)
 

### C grupė
Vieta: Karlovacas (Mladost halė, 4000 žm.)

## Kova dėl 8–13 vietų

Vieta: Skopjė (Skopjės sporto halė, 2500 žm.).

## Finalinis turnyras

Vieta: Liubliana (Tivoli halė, 7000 žm.)

## Statistika
Rezultatyviausi žaidėjai:
*  Shin Dong-Pa – vid. 32,6 tšk. per rungtynes
*  Davis Peralta – vid. 20,0 tšk.
*  Jiří Zídek – vid. 19,3 tšk.
*  Pedro Chappé – vid. 18,5 tšk.
*  Pedro Rivas – vid. 18,5 tšk.

Geriausias penketukas:
*  Krešimir Ćosić
*  Kenny Washington
*  Ubiratan Pereira Maciel
*  Sergej Belov (MVP)
*  Modestas Paulauskas

## Šaltiniai
* VI WORLD CHAMPIONSHIP (LJUBLJANA 1970), *linguasport.com*
Chaitanas

**Chaitanas** () – miestas Kuveite, Farvanijos muchafazoje, sostinės Kuveito priemiestis. Chaitanas iš pradžių kaimas, jame gyveno ūkininkai. 1948 m. Kuveito vyriausybė savo žmonėms pastatė namus ir išdalijo ten žemes, tuo metu įkurtas kaip gyvenamasis rajonas. Vėlesniais metais kūrėsi komercinės firmos.

Teritorija suskirstyta į 10 kvartalų. Trečiasis kvartalas buvo žinomas dėl vilų. O antrame gyvena daug emigrantų, ypač iš Egipto. 

1999 m. įvyko riaušės tarp egiptiečių ir išeivių iš Bengalijos. Neramumų metu du žmonės buvo nužudyti, 120 sužeisti, 13 suimta. Kuveito saugumo pajėgos panaudojo ašarinių dujų granatas ir kitas specialiąsias priemones, kad sustabdytų riaušes. Šio kivirčo priežastimi tapo tariamai sulūžusi lėkštė.

## Sportas
* „Chaitano SK“ – sporto klubas; Futbolo ekipa rungtyniavo Premjer lygoje.
* Chaitano miesto stadionas, talpinantis 10 tūkst. žiūrovų.

## Išnašos

## Nuorodos
* KUWAIT: Administrative Division
* [ kelionių gidas]
Mantas Šernius

**Mantas Šernius** (g. ) – Lietuvos krepšinio treneris.

Buvęs Lietuvos moterų krepšinio rinktinės vyr. treneris.

## Karjera
Prieš tapdamas krepšinio treneriu, profesionaliai žaidė futbolą puolėjo pozicijoje.

2016 m. pasirašė sutartį su Kinijos komanda Šansi „Flame“, kuri rungtyniauja Kinijos moterų krepšinio asociacijoje. 2018 m. grįžo į Lietuvą.

2022 m. liepos 1 d. pasirašė trenerio asistento sutartį su Ukrainos klubu „Prometey“ (vyr. treneris Ronen Ginzburg). 2023 m. gegužės 16 d. treneris pratęsė kontraktą.

2025 m. birželio 28 d. pasirašė trenerio asistento sutartį su Kauno „Žalgiriu“ (vyr. treneris Tomas Masiulis).

## Pasiekimai
* 2016 m. Europos vicečempionas (su jaunučių (U-16) rinktine)

* LKL metų treneris: 2021, 2025 m.
* Karaliaus Mindaugo taurės čempionas: 2026 m. (kaip asistentas).

## Išnašos
2023 m. pasaulio badmintono čempionatas

**2023 m. pasaulio badmintono čempionatas** – 28-asis geriausių pasaulio badmintono čempionatas, kuris vyko rugpjūčio 21 d. – rugpjūčio 27 d. Danijos mieste Kopenhagoje.

## Medalių lentelė

## Medalininkai

## Šaltiniai

## Nuorodos
* Oficiali svetainė
Polemarchas

**Polemarchas** (, V a. pr. m. e. – 404 m. pr. m. e.) – senovės Atėnų filosofas iš Pirėjo.

## Biografija
Polemarchas buvo vyriausias Kefalo iš Sirakūzų sūnus. Jis turėjo du brolius – Liziją ir Eutidemą, be to, turėjo seserį, kuri ištekėjo už Brachilo.

Kai Polemarchui sukako 15 metų, jis kartu su savo broliu Lysiju iškeliavo į Turiją.

Platono „Valstybės“ veiksmas vyksta Polemarcho namuose Pirėjuje, kurie buvo įsikūrę šalia jo skydų gamybos dirbtuvių, kurioje dirbo 120 kvalifikuotų vergų. Pats Polemarchas trumpai kalba „Valstybės“ 1-ojoje knygoje.

Trisdešimties tironų valdymo metu, be teismo jam buvo įvykdyta mirties bausmė, priverčiant išgerti nuodų taurę. Jį buvo uždrausta laidoti bet kuriame iš trijų šeimai priklausiusių namų, šeimos turtas buvo atimtas, o laidotuvės vyko atskiroje užsakytoje lūšnoje.

## Šaltiniai